****

**REPUBLIKA HRVATSKA**

**ISTARSKA ŽUPANIJA**

**GRAD LABIN** *-nacrt prijedloga Odluke*

**Gradsko vijeće**

KLASA:

URBROJ:

Labin,

Na temelju članka 78. Zakona o komunalnom gospodarstvu („Narodne novine“ broj 68/18, 110/18, 32/20, 145/24) i članka 31. Statuta Grada Labina („Službene novine Grada Labina“ broj 9/09 i 9/10 – lektorirani tekst; 8/13, 3/16, 2/18, 5/19, 2/20, 1/21), Gradsko vijeće Grada Labina na sjednici održanoj dana \_\_\_\_\_\_\_\_\_2025. godine donosi

**O D L U K U**

**o izmjeni i dopuni Odluke o komunalnom doprinosu**

**Članak 1.**

U Odluci o komunalnom doprinosu („Službene novine Grada Labina“ broj 1/2019, 4/2020 – u daljnjem tekstu: Odluka) u članku 2. stavak 3. briše se.

**Članak 2.**

U članku 4. iza stavka 2. dodaju se stavci 3. i 4. koji glase:

*„(3) Nazivi po pojedinim zonama u stavku 2. ovog članka predstavljaju nazive pojedinačnih građevinskih područja iz Prostornog plana uređenja Grada Labina („Službene novine Grada Labina“ broj 15/04, 04/05, 17/07, 09/11, 01/12 i 03/20).*

*(4) Zone u koju spada objekt za koji se utvrđuje obveza plaćanja komunalnog doprinosa ne određuju se prema adresi objekta već prema položaju objekta u odnosu na zone utvrđene stavkom 2. i 5. ovog članka.“*

Dosadašnji stavak 3. postaje stavak 5.

**Članak 3.**

Mijenja se grafički prilog koji čini sastavni dio Odluke na način da se u kartografskom prilogu: „Područja zona plaćanja komunalnog doprinosa“ jedinične vrijednosti komunalnog doprinosa koje su za pojedinu zonu u legendi iskazane u kunama sada iskazuju u eurima.

**Članak 4.**

Članak 8. mijenja se i glasi:

„(1) Jedinične vrijednosti komunalnog doprinosa u eurima iznose:

|  |  |  |  |  |  |  |
| --- | --- | --- | --- | --- | --- | --- |
|  | **I. zona** | **II. zona** | **III. zona** | **IV. zona** | **V. zona** | **VI. zona** |
| **1. javne površine** | 4,65 | 3,98 | 1,33 | 0,80 | 0,40 | 0,26 |
| **2. nerazvrstane ceste** | 10,09 | 9,96 | 7,71 | 5,57 | 3,98 | 2,65 |
| **3. groblja** | 0,26 | 0,26 | 0,26 | 0,26 | 0,26 | 0,26 |
| **4. javna rasvjeta** | 3,32 | 3,05 | 2,65 | 1,86 | 1,33 | 0,81 |
| **UKUPNO:** | **18,32** | **17,25** | **11,95** | **8,49** | **5,97** | **3,98** |

**Članak 5.**

Mijenja se članak 12. stavak 1. i stavak 2. i sada glase:

*„(1) Podaci potrebni za obračun komunalnog doprinosa dostavljaju se Upravnom odjelu sukladno odredbama Zakona o gradnji („Narodne novine“ broj 153/13, 20/17, 39/19, 125/19, 145/24) i Zakona o postupanju s nezakonito izgrađenim zgradama („Narodne novine“ broj 86/12, 143/13, 65/17, 14/19).*

*(2) Kada se radi o građenju građevina i izvođenju radova određenih člankom 4. i 5. Pravilnika o jednostavnim i drugim građevinama i radovima („Narodne novine“ broj 112/17, 34/18, 36/19, 98/19, 31/20, 74/22, 155/23) obveznik plaćanja komunalnog doprinosa dužan je u roku od 15 dana od primitka poziva dostaviti Upravnom odjelu podatke potrebne za obračun komunalnog doprinosa.“*

**Članak 6.**

Mijenja se članak 13. stavak 1. i stavak 3. i sada glase:

*„(1) Obveznik je dužan platiti komunalni doprinos u roku od 15 (petnaest) dana od dana pravomoćnosti rješenja o komunalnom doprinosu.“*

*(3) Sukladno odredbama Zakona o postupanju s nezakonito izgrađenim zgradama („Narodne novine“ broj 86/12, 143/13, 65/17, 14/19) plaćanje komunalnog doprinosa za ozakonjenje zgrada može se odgoditi za godinu dana od dana izvršnosti rješenja.*

**Članak 7.**

Članak 13a. briše se.

**Članak 8.**

Članak 22. mijenja se i glasi:

*„(1) Oslobodit će se u potpunosti plaćanja komunalnog doprinosa osobe koje su temeljem odredaba Zakona kojim su propisana prava hrvatskih branitelja iz Domovinskog rata i članova njihovih obitelji u postupcima stambenog zbrinjavanja, ostvarile pravo na građevinsko zemljište i komunalno opremanje, na temelju pisanog zahtjeva i potvrde nadležnog Ministarstva.*

*(2) U slučaju gradnje ili ozakonjenja objekta većeg od objekta određenog rješenjem nadležnog ministarstva, komunalni doprinos se plaća na razliku u punom iznosu.*

*(3) Pravo na oslobađanje od plaćanja komunalnog doprinosa obveznik iz st. 1. ovog članka može koristiti samo jednom.“*

**Članak 9.**

Članak 23. mijenja se i glasi:

*„(1) Obveznik komunalnog doprinosa koji je korisnik Mjere poticanja rješavanja stambenog pitanja mladih obitelji sukladno Odluci o donošenju mjere demografske politike Grada Labina u svrhu poticanja rješavanja stambenog pitanja mladih obitelji (“Službene novine Grada Labina” broj 9/2022), u potpunosti se oslobađa plaćanja komunalnog doprinosa za jednu stambenu jedinicu do 400 m3 obujma, dok se ostatak od ukupnog obujma obračunava po punoj jediničnoj vrijednosti komunalnog doprinosa za predmetnu zonu.*

*(2)Odredba iz stavka 1. ovog članka odnosi se isključivo na gradnju građevine na zemljištu na kojem je, u korist korisnika Mjere poticanja rješavanja stambenog pitanja mladih obitelji, osnovano pravo građenja radi izgradnje obiteljske kuće, sve sukladno Odluci o donošenju mjere demografske politike Grada Labina u svrhu poticanja rješavanja stambenog pitanja mladih obitelji (“Službene novine Grada Labina” broj 9/2022).“*

**Članak 10.**

Iza članka 23. dodaju se članak 23a. i članak 23b. koji glase:

*„Članak 23a.*

*(1) U cilju zadržavanja mladih obitelji na području Grada Labina, obveznik komunalnog doprinosa ostvaruje pravo na oslobođenje od plaćanja komunalnog doprinosa u visini kako slijedi:*

*- u II. zoni u visini od 20% jedinične vrijednosti komunalnog doprinosa,*

*- u III. zoni u visini od 30% jedinične vrijednosti komunalnog doprinosa,*

*- u IV. zoni u visini od 40% jedinične vrijednosti komunalnog doprinosa,*

*- u V. zoni u visini od 50% jedinične vrijednosti komunalnog doprinosa,*

*- u VI. zoni u visini od 60% jedinične vrijednosti komunalnog doprinosa.*

*(2) U smislu ove Odluke, obveznik komunalnog doprinosa iz stavka 1. ovog članka, je fizička osoba državljanin Republike Hrvatske koji nije navršio 45. godina života u trenutku podnošenja urednog zahtjeva za izdavanje građevinske dozvole* *za gradnju, rekonstrukciju ili nadogradnju prve nekretnine (obiteljska kuća ili stan) kojom rješava svoje stambeno pitanje.*

*(3) Ispunjenje uvjeta iz stavka 2. ovog članka, obveznik komunalnog doprinosa, dokazuje dostavom:*

*-preslika osobne iskaznice, i*

*-javnobilježnički ovjerene isprave kojom obveznik komunalnog doprinosa potvrđuje da je pravomoćna građevinska dozvola, temeljem koje je pokrenut postupak radi donošenja rješenja o komunalnom doprinosu, izdana za gradnju, rekonstrukciju ili nadogradnju prve nekretnine kojom obveznik komunalnog doprinosa rješava svoje stambeno pitanje.*

*(4)Obavijest o danu podnošenja urednog zahtjeva za izdavanje građevinske dozvole, iz stavka 2. ovog članka, pribaviti će se po službenoj dužnosti.*

*(5) Ukoliko se utvrdi da su činjenice navedene u ispravi iz stavka 3. alineja 2. ovog članka bile neistinite, obveznik komunalnog doprinosa u obvezi je podmiriti razliku do punog iznosa komunalnog doprinosa.*

*Članak 23b.*

*(1)Ako se nakon izdavanja građevinske dozvole promijeni investitor koji je koristio pravo na oslobođenje od plaćanja komunalnog doprinosa iz članka 24. ove Odluke, prije isteka roka od 10 (deset) godina računajući od dana plaćanja cjelokupnog iznosa komunalnog doprinosa, novi investitor u obvezi je podmiriti razliku do punog iznosa komunalnog doprinosa ukoliko ne dokaže ispunjavanje uvjeta iz članka 23.a stavka 2. ove Odluke.“*

**Članak 11.**

Postupci započeti po odredbama Odluke o komunalnom doprinosu („Službene novine Grada Labina“ broj 1/2019, 4/2020) dovršit će se prema odredbama te Odluke.

**Članak 12.**

Ova Odluka stupa na snagu osmog dana od dana objave u „Službenim novinama Grada Labina“.

KLASA:

URBROJ:

Labin,

**PREDSJEDNICA**

**Gradskog vijeća**

Eni Modrušan

**O B R A Z L O Ž E NJ E**

**1. ZAKONSKA OSNOVA ZA DONOŠENJE ODLUKE**

* Zakon o komunalnom gospodarstvu („Narodne novine“ broj 68/18, 110/18, 32/20, 145/24)
* Statut Grada Labina (Službene novine Grada Labina broj 9/09 i 9/10 – lektorirani tekst; 8/13, 3/16, 2/18, 5/19, 2/20, 1/21)

**2. OSNOVNA PITANJA KOJA TREBA UREDITI ODLUKOM**

Sukladno odredbi članka 78. Zakona o komunalnom gospodarstvu („Narodne novine“ broj 68/18, 110/18 i 32/20 – u daljnjem tekstu: Zakon) predstavničko tijelo Grada Labina je na sjednici održanoj dana 30. siječnja 2019. godine donijelo Odluku o komunalnom doprinosu koja je objavljena u “Službenim novinama Grada Labina” broj 1/2019 te je stupila na snagu dana 11. veljače 2019. godine (u daljnjem tekstu: Odluka). Odlukom su određene zone u jedinici lokalne samouprave za plaćanje komunalnog doprinosa, jedinična vrijednost komunalnog doprinosa po pojedinim zonama u jedinici lokalne samouprave, način i rokovi plaćanja komunalnog doprinosa te opći uvjeti i razlozi zbog kojih se u pojedinačnim slučajevima odobrava djelomično ili potpuno oslobađanje od plaćanja komunalnog doprinosa.

Na sjednici Gradskog vijeća Grada Labina održanoj dana 31. ožujka 2020. godine donesena je Odluka o dopuni Odluke o komunalnom doprinosu („Službene novine Grada Labina“ broj 4/2020), sukladno odredbama Zakona o dopuni zakona o komunalnom gospodarstvu (NN 32/2020) i Odluci o nastupanju posebnih okolnosti Ministarstva graditeljstva i prostornoga uređenja KLASA: 804-08/20-01/1 URBROJ: 531-01-20-1 od 20. ožujka 2020. godine donesenoj u vezi s Odlukom ministra zdravstva o proglašenju epidemije bolesti COVID-19. Obzirom da je dana 13. svibnja 2023. godine stupila na snagu Odluka o proglašenju prestanka epidemije bolesti COVID-19 uzrokovane virusom SARS-CoV-2 (NN 51/2023), predlaže se brisanje stavka 3. u članku 2. Odluke te brisanje članka 13a. Odluke.

U razdoblju od stupanja na snagu Odluke do danas uočene su potrebe za uvođenjem određenih pojašnjenja uslijed situacija s kojima su se stručne službe Grada Labina susretale u primjeni Odluke, a sve sa svrhom jasnog i jednoznačnog tumačenja i primjene Odluke.

Komunalni doprinos kao namjenski prihod predstavlja javno davanje od izuzetne važnosti za funkcioniranje grada. Stanje komunalne infrastrukture uvelike utječe na kvalitetu života na području određene jedinice lokalne samouprave, namjenskim prihodima iz komunalnog doprinosa osigurava se kvalitetno življenje u zajednici, kao što se i privlače novi stanovnici na određeno područje te se utječe na sprječavanje iseljenja postojećih stanovnika.

Ovim prijedlogom izmjena i dopuna Odluke Grad Labin nastoji pomiriti potrebu za osiguranjem namjenskih prihoda radi održavanja kontinuiteta ulaganje u komunalnu infrastrukturu i potrebu da svojim građanima osigura što bolje uvjete kod rješavanja stambenog pitanja. Radi navedenog, predlaže se da se djelomično oslobode plaćanja komunalnog doprinosa korisnici Mjere poticanja rješavanja stambenog pitanja mladih obitelji sukladno Odluci o donošenju mjere demografske politike Grada Labina u svrhu poticanja rješavanja stambenog pitanja mladih obitelji (“Službene novine Grada Labina” broj 9/2022), kao i mlade obitelji za gradnju, rekonstrukciju ili nadogradnju prve nekretnine kojom rješavaju svoje stambeno pitanje.

Predloženim izmjenama i dopunama Odluke ide se na olakšavanje rješavanja jednog segmenta kojeg demografi smatraju ključnim za ostanak mladih ljudi a to je „krov nad glavom“, slijedom svega navedenog predlaže se djelomično oslobađanje od plaćanja komunalnog doprinosa prilikom rješavanja stambenog pitanja.

Sukladno odredbama Zakona o uvođenju eura kao službene valute u Republici Hrvatskoj (NN 57/22, 88/22) izmijenjen je članak 8. Odluke na način da je jedinična vrijednost komunalnog doprinosa iskazana u eurima.

**3. FINANCIJSKA SREDSTVA POTREBNA ZA PROVOĐENJE ODLUKE**

Za realizaciju ove Odluke nisu potrebna financijska sredstva.

**GRADONAČELNIK**

Valter Glavičić, v.r.

Prijedlog izradili: Anita Blagonić

Dino Šumberac

Valentina Sinčić Vretenar

Pročelnica: Anita Blagonić, dipl.ing.građ.